Blaze7451/Wiki-th-20250601 huggingface dataset:
สุมิตตา ดวงแก้ว

สุมิตตา ดวงแก้ว (ชื่อเล่น ฝ้าย; เกิด 28) มีชื่อศิลปินว่า ฝ้ายคู้ดเกิร์ล (Fyeqoodgurl) เป็นนักร้องและนักแสดงชาวไทย สังกัด D.U.M.B. Recordings ในเครือ วอร์นเนอร์ มิวสิก ไทยแลนด์ เธอเคยเป็นสมาชิกไอดอลทีมบีทรีของกลุ่มไอดอลหญิงบีเอ็นเคโฟร์ตีเอต

**ประวัติ**
สุมิตตา ดวงแก้ว ชื่อเล่น ฝ้าย (เกิด 28 มิถุนายน พ.ศ. 2539) ฝ้ายเกิดที่จังหวัดเชียงใหม่ ฝ้ายศึกษาอยู่ที่โรงเรียนปรินส์รอยแยลส์วิทยาลัย และได้ย้ายมาอยู่ที่จังหวัดลำพูนช่วงประถมศึกษาที่โรงเรียนรพีเลิศวิทยา และได้ศึกษาต่อในระดับชั้นมัธยมศึกษาที่โรงเรียนจักรคำคณาทร จังหวัดลำพูน จากนั้นก็ได้เลือกเข้าเรียนคณะศิลปศาสตร์ มหาวิทยาลัยธรรมศาสตร์ และเป็นสมาชิกชมรมต่าง ๆ ในมหาวิทยาลัยธรรมศาสตร์ เช่น TU Folksong ชมรมเต้น Higher Level, เชียร์ลีดเดอร์คณะศิลปศาสตร์รุ่นที่ 16 และเป็นทูตรักบี้ TU rugby ambassador 
สำเร็จการศึกษาระดับปริญญาตรี เกียรตินิยมอันดับ 2 คณะศิลปศาสตร์ เอกภาษาอังกฤษ มหาวิทยาลัยธรรมศาสตร์ 
ฝ้ายได้เปลี่ยนชื่อจริงจาก สุมิตรา เป็น สุมิตตา เมื่อวันที่ 8 กุมภาพันธ์ พ.ศ. 2564 

**การทำงาน**
ฝ้ายได้เปิดตัวเป็น 1 ในสมาชิกบีเอ็นเคโฟร์ตีเอตรุ่นที่ 2 อย่างเป็นทางการในวันที่ 17 กรกฎาคม พ.ศ. 2561 และได้ติดเซ็มบัตสึครั้งแรกในเพลง คิมิวะเมโลดี เธอคือ...เมโลดี้ วันที่ 23 ตุลาคม พ.ศ. 2561 ได้มีประกาศภาพยนตร์ของวงที่จะฉายกลางปี พ.ศ. 2562 ชื่อเรื่องว่า Where We Belong ที่ตรงนั้น มีฉันหรือเปล่า กำกับโดย คงเดช จาตุรันต์รัศมี ฝ้ายได้เป็น 1 ในนักแสดงสมทบโดยรับบทเป็น "หยก" ต่อมาฝ้ายก็ได้เป็น 1 ในสมาชิกที่ขึ้นโชว์ คอนเสิร์ตแบบเบิร์ดเบิร์ดโชว์ 2018 โดยขึ้นจัดที่ อิมแพ็ค เมืองทองธานี 
7 เมษายน พ.ศ. 2562  ได้มีการประกาศรายละเอียดอัลบั้มและสมาชิกเซ็มบัตสึในอัลบั้มลำดับที่ 2 ฝ้ายได้กลับมาติดเซ็มบัตสึอีกครั้งในเพลง Reborn ซึ่งเป็นเพลงรองที่อยู่ในอัลบั้มจาบาจา 24 สิงหาคม พ.ศ. 2562 ฝ้ายได้เป็น 1 ในสมาชิกในคอนเสิร์ต AKB48 Group Asia Festival 2019 in SHANGHAI ที่จัดขึ้นในเซี่ยงไฮ้ประเทศจีน โดยฝ้ายได้เล่นกีตาร์ในโชว์ครั้งนี้ 16 พฤศจิกายน พ.ศ. 2562 ฝ้ายได้เป็น 1 ในสมาชิกทีมบีทรี
19 เมษายน พ.ศ. 2563 ในงานการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ฝ้ายได้อันดับที่ 47 จากผลคะแนน 1,283 คะแนน ทำให้ฝ้ายได้เป็นเน็กซ์เกิร์ลสและมีส่วนร่วมในเพลง Wink wa 3 Kai ต่อมาได้มีประกาศรายชื่อนักแสดงซีรีส์ของทางช่อง GMM25 เรื่อง The Underclass ห้องนี้ไม่มีห่วย โดยฝ้ายเป็น 1 ในนักแสดงหลักโดยรับบทเป็น "แตม" และได้ออกอากาศทาง Netflix เมื่อวันที่ 5 กรกฎาคม พ.ศ. 2563 
ฝ้ายมีฐานะพ้นสภาพการเป็นสมาชิกวง BNK48 อย่างเป็นทางการ เมื่อวันที่ 18 มีนาคม พ.ศ. 2564 เนื่องจากทำผิดกฎระเบียบของบริษัทต้นสังกัด

**จุดยืนทางการเมือง**
สุมิตตาแสดงจุดยืนสนับสนุนการประท้วงในประเทศไทย พ.ศ. 2563–2564 พร้อมกับเจนนิษฐ์ โอ่ประเสริฐ โดยเรียกตัวเองว่า ไอดอลปลดแอก และวิจารณ์ทั้งการปราบปรามผู้ชุมนุมประท้วงและการทำงานของรัฐบาลของประยุทธ์ จันทร์โอชา  

**ผลงานการแสดง**

**ภาพยนตร์**

**ซีรีส์**

**ภาพยตร์สั้น**

**รายการโทรทัศน์**

**ผลงานเพลง**
บีเอ็นเคโฟร์ตีเอต
ศิลปินเดี่ยว

**ซิงเกิล**

**อ้างอิง**
หมวดหมู่:นักร้องหญิงชาวไทย
หมวดหมู่:นักร้องจากจังหวัดเชียงใหม่
หมวดหมู่:นักร้องจากจังหวัดลำพูน
หมวดหมู่:สมาชิกของบีเอ็นเคโฟร์ตีเอต
หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนจักรคำคณาทร
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หน่วยยามฝั่งญี่ปุ่น

หน่วยยามฝั่งญี่ปุ่น (海上保安庁) เป็นหน่วยยามฝั่งของประเทศญี่ปุ่น
หน่วยยามฝั่งญี่ปุ่นประกอบด้วยกำลังพลประมาณ 13,700 คน และรับผิดชอบในการปกป้องแนวชายฝั่งของญี่ปุ่นภายใต้การกำกับดูแลของกระทรวงที่ดิน โครงสร้างพื้นฐาน การขนส่ง และการท่องเที่ยว หน่วยยามฝั่งญี่ปุ่นก่อตั้งขึ้นใน ค.ศ. 1948 ในฐานะหน่วยงานความปลอดภัยทางทะเล และได้รับชื่อภาษาอังกฤษดังปัจจุบันใน ค.ศ. 2000
คำขวัญของหน่วยยามฝั่งญี่ปุ่นคือ "ความเมตตากรุณาที่ชอบธรรม" (正義仁愛)

**ประวัติ**
ในจักรวรรดิญี่ปุ่น การปฏิบัติการป้องกันชายฝั่งได้รับคำสั่งจากกองทัพเรือจักรวรรดิญี่ปุ่น แต่กองทัพเรือถูกยุบไปพร้อมกับการยอมจำนนของญี่ปุ่นในเดือนสิงหาคม ค.ศ. 1945 และความสามารถในการรักษาระเบียบการเดินเรือก็ลดลงอย่างมาก การค้าและการลักลอบขนส่งของเถื่อนได้เพิ่มขึ้นอย่างมากซึ่งแม้แต่โจรสลัดก็ยังมาปรากฏตัว การปรึกษาหารือระหว่างรัฐบาลญี่ปุ่นที่ต้องการฟื้นฟูความสามารถในการรักษาความปลอดภัยสาธารณะโดยเร็วที่สุดและฝ่ายสัมพันธมิตรที่ต้องการรักษาการปลดอาวุธของญี่ปุ่นต้องเผชิญกับความยากลำบาก แต่ใน ค.ศ. 1946 ได้มีการจัดตั้ง "กองบัญชาการควบคุมการเข้าเมืองอย่างผิดกฎหมาย" ในกระทรวงคมนาคม เนื่องจากมีการแพร่เชื้ออหิวาตกโรคไปยังเกาะคีวชูโดยผู้ลักลอบเข้าเมืองจากคาบสมุทรเกาหลีและกังวลว่าจะทำให้เกิดการปะทุของการติดเชื้ออย่างรุนแรงpp=5-6

**ดูเพิ่ม**
 จอมลุยทะเลคลั่ง

**อ้างอิง**

**หนังสือ**
 isbn=4-425-77041-2- asin=B000J8HCXQ- isbn = 4-89063-193-3

**บทความ**
 publisher=Crisis & Risk Management Society of Japan- publisher=Kaijin-sha- publisher=Kaijin-sha- publisher=Kaijin-sha

**แหล่งข้อมูลอื่น**
  ja -  JCG Academy Official Site ja-  Details of vessels on Thomasphoto ja-  Details of vessels on VSPG ja

ญี่ปุ่น
ทางหลวงชนบท นม.3059

ทางหลวงชนบท นม.3059 หรือ สายแยก ทล. 201 (กม.ที่15+100) - บ้านห้วยบง หรือถนนห้วยทราย-ห้วยบง เป็นทางหลวงชนบทที่เชื่อมต่อระหว่างอำเภอสีคิ้ว กับตำบลห้วยบง จังหวัดนครราชสีมา มีระยะทางทางตลอดทั้งสาย 25.634 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย

**ชนิดผิวจราจร**
 ถนนลาดยาง 24.841 กิโลเมตร- ถนนคอนกรีต 0.793 กิโลเมตร- รวม 25.634 กิโลเมตร

**รายชื่อทางแยก**

**แหล่งข้อมูลอื่น**
  DRR MAP date=2018-04-14  กรมทางหลวงชนบท กระทรวงคมนาคม

**อ้างอิง**
ทางหลวงชนบท นม.3059
นม.3059
ทางหลวงชนบท นม.4033

ทางหลวงชนบท นม.4033 หรือ สายแยก ทล. 2256 (กม.ที่ 43+650) - บ้านช่องสำราญ หรือ ถนนหนองใหญ่-ช่องสำราญ เป็นทางหลวงชนบทที่เชื่อมต่อระหว่างตำบลห้วยบง อำเภอด่านขุนทด กับอำเภอเทพารักษ์ จังหวัดนครราชสีมา มีระยะทางทางตลอดทั้งสาย 25.800 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย

**ชนิดผิวจราจร**
 ถนนลาดยาง 25.800 กิโลเมตร

**รายชื่อทางแยก**

**แหล่งข้อมูลอื่น**
  DRR MAP date=2018-04-14  กรมทางหลวงชนบท กระทรวงคมนาคม

**อ้างอิง**
ทางหลวงชนบท นม.4033
นม.4033
เส้นเก้าขีด

เส้นเก้าขีด (nine-dash line) ซึ่งบ่อยครั้งยังเรียกว่า เส้นสิบขีด (ten-dash line) และ เส้นสิบเอ็ดขีด (eleven-dash line) หมายถึงเส้นแบ่งเขตอย่างหยาบ ๆ ที่สาธารณรัฐประชาชนจีน (จีน) และสาธารณรัฐจีน (ไต้หวัน) ใช้ในการอ้างสิทธิ์ของตนเหนือน่านน้ำส่วนใหญ่ของทะเลจีนใต้ พื้นที่ที่เป็นประเด็นพิพาทในทะเลจีนใต้ได้แก่ หมู่เกาะพาราเซลefn|หมู่เกาะพาราเซลถูกสาธารณรัฐประชาชนจีนยึดครอง แต่ถูกเวียดนามและสาธารณรัฐจีนอ้างสิทธิ์เช่นกัน หมู่เกาะสแปรตลีefn|หมู่เกาะสแปรตลีเป็นดินแดนพิพาทระหว่างฟิลิปปินส์ สาธารณรัฐประชาชนจีน สาธารณรัฐจีน บรูไน มาเลเซีย และเวียดนาม แต่ละประเทศอ้างสิทธิ์เหนือพื้นที่บางส่วนหรือทั้งหมดของหมู่เกาะนี้ซึ่งเชื่อกันว่าอุดมไปด้วยทรัพยากรรวมทั้งน้ำมันและแก๊สธรรมชาติ และพื้นที่อื่น ๆ อีกหลายแห่งรวมทั้งเกาะปราตัชและเนินตื้นใต้ทะเลเวเรเกอร์ เนินตื้นใต้ทะเลแม็กเคิลส์ฟีลด์ และดอนทรายใต้น้ำสการ์บะระ การอ้างสิทธิ์ดังกล่าวครอบคลุมถึงพื้นที่โครงการถมทะเลของจีนในหมู่เกาะสแปรตลีที่เรียกว่า "กำแพงทรายใหญ่" หรือ "กำแพงทรายเมืองจีน" แม้จะได้ประกาศอ้างสิทธิ์อย่างคลุมเครือต่อที่สาธารณะใน พ.ศ. 2490 แต่ทั้งสาธารณรัฐประชาชนจีนและสาธารณรัฐจีนก็ยังไม่เคยยื่นคำร้องเพื่ออ้างสิทธิ์เหนือพื้นที่ดังกล่าวด้วยแนวเขตที่ชัดเจนอย่างเป็นทางการ (ณ พ.ศ. 2561)
แผนที่แรกเริ่มฉบับหนึ่งที่แสดงเส้นสิบเอ็ดขีดรูปตัวยูได้รับการตีพิมพ์เผยแพร่ในสาธารณรัฐจีน (ในขณะนั้น) เมื่อวันที่ 1 ธันวาคม พ.ศ. 2490postscript=(at History of the U-shaped line) ขีดสองขีดในอ่าวตังเกี๋ยถูกลบออกในเวลาต่อมาตามคำสั่งของนายกรัฐมนตรีโจว เอินไหล ของจีน ทำให้เส้นดังกล่าวเหลือเพียงเก้าขีด นักวิชาการจีนกล่าวยืนยันในเวลานั้นว่าแผนที่ฉบับที่มีขีดเก้าขีดแสดงถึงขอบเขตสูงสุดของการอ้างสิทธิ์ทางประวัติศาสตร์เหนือทะเลจีนใต้ ใน พ.ศ. 2556 สาธารณรัฐประชาชนจีนได้เผยแพร่แผนที่ประเทศฉบับใหม่โดยเพิ่มขีดที่สิบลงไปในทะเลจีนตะวันออกซึ่งอยู่ทางทิศตะวันออกของเกาะไต้หวัน
เมื่อวันที่ 12 กรกฎาคม พ.ศ. 2559 ศาลอนุญาโตตุลาการที่ได้รับการจัดตั้งขึ้นตามอนุสัญญาสหประชาชาติว่าด้วยกฎหมายทะเล (อันคลอส) ตัดสินว่าการอ้างสิทธิ์ทางประวัติศาสตร์ของจีนเหนือพื้นที่ทางทะเล (ตรงข้ามกับดินแดนทางบกและน่านน้ำอาณาเขต) ภายในเส้นเก้าขีดไม่มีผลทางกฎหมายหากการอ้างนั้นเกินกว่าข้อจำกัดที่นิยามไว้ในอนุสัญญาฯPCA Award, Section V(F)(d)(278), p. 117. ข้อโต้แย้งประการหนึ่งคือจีนไม่เคยใช้อำนาจควบคุมน่านน้ำและทรัพยากรเหล่านี้แต่เพียงผู้เดียว นอกจากนี้ศาลยังชี้แจงว่าจะไม่ "... ชี้ขาดปัญหาว่าด้วยอำนาจอธิปไตยเหนือดินแดนทางบกใด ๆ และจะไม่กำหนดขอบเขตทางทะเลใด ๆ ระหว่างคู่กรณี" ทั้งรัฐบาลสาธารณรัฐประชาชนจีนและรัฐบาลสาธารณรัฐจีนไม่ยอมรับคำชี้ขาดดังกล่าว

**หมายเหตุ**

**อ้างอิง**
หมวดหมู่:เขตแดน
หมวดหมู่:ทะเลจีนใต้
หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตบรูไน
หมวดหมู่:กรณีพิพาทเรื่องอาณาเขตฟิลิปปินส์
หมวดหมู่:กรณีพิพาทเรื่องอาณาเขตมาเลเซีย
หมวดหมู่:กรณีพิพาทเรื่องอาณาเขตเวียดนาม
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:อุดมการณ์เรียกร้องดินแดนของชนชาติจีน
หมวดหมู่:น่านน้ำที่เป็นข้อพิพาท
แผ่นดินไหวในจังหวัดโอซากะ ค.ศ. 2018

แผ่นดินไหวในจังหวัดโอซากะ ค.ศ. 2018 (ญี่ปุ่น: 2018年大阪府北部地震 โรมาจิ: 2018-Nen Ōsakafu hokubu jishin)   เป็นแผ่นดินไหวขนาดกลาง เกิดขึ้นเมื่อวันที่ 18 มิถุนายน ค.ศ. 2018 (พ.ศ. 2561) เวลา 07:58 น. ตามเวลามาตรฐานญี่ปุ่น แผ่นดินไหวมีขนาด 6.1 มีจุดศูนย์กลางทางตะวันออกเฉียงเหนือของนครโอซากะในเขตทากัตสึกิ ลึก 13 กิโลเมตร แรงสั่นสะเทือนจากแผ่นดินไหวเกิดขึ้นอย่างรุนแรงในจังหวัดและเขตเมืองใกล้เคียงของโอซากะและเกียวโต ทำให้บริการไฟฟ้าและแก๊สหยุดชะงักชั่วคราว 
แผ่นดินไหวดังกล่าวเกิดขึ้นในช่วงชั่วโมงเร่งด่วน ทำให้บริการรถไฟหยุดชะงักเป็นเวลาหลายชั่วโมง ท่อน้ำและบ้านเรือนเสียหายจากการแรงสั่นสะเทือน มีผู้เสียชีวิต 4 รายและรายงานผู้บาดเจ็บสาหัส 15 ราย ได้รับบาดเจ็บเล็กน้อย 419 ราย ในจำนวนผู้เสียชีวิตยังมีเด็กหญิงวัย 9 ขวบ ที่เสียชีวิตเนื่องจากกำแพงพังถล่มลงมาทับ ทางตอนเหนือของจังหวัดโอซากะ  

**ผลกระทบต่อเมือง**
ความเข้มของแผ่นดินไหว
แผ่นดินไหวทำให้อาคารหลายแห่งและท่อน้ำใต้ดินเสียหายส่งผลกระทบให้ผู้อยู่อาศัยไม่มีน้ำใช้ และมีผู้ที่ต้องอยู่ศูนย์พักพิงหลังแผ่นดินไหวถึง 450 คน กระเบื้องหลังคา บ้าน วัด และศาลเก่าแก่ในโอซากะร่วงหล่นลงมาที่พื้นหลายแห่ง อาคาร 170,000 หลังในโอซากะเกิดเหตุไฟดับหลังแผ่นดินไหว แผ่นดินไหวยังทำให้บ้านเรือนกว่า 112,000 หลังในอิบารากิและทากัตสึกิ ขาดแก๊สหุงต้มเป็นเวลาหลายวัน แผ่นดินไหวครั้งนี้เกิดขึ้นใจกลางเมืองทำให้ความเสียหายมีจำนวนมาก

**ผลกระทบต่อผู้คน**
มีผู้เสียชีวิตที่ได้รับการยืนยันแล้ว 4 รายซึ่งเป็นผลมาจากแผ่นดินไหว รวมถึงเด็กในทากัตสึกิ ที่ถูกกำแพงถล่มด้านนอกโรงเรียนประถม โดยกำแพงไม่เป็นไปตามข้อกำหนดด้านความปลอดภัย หัวหน้าเลขาธิการคณะรัฐมนตรีโยชิฮิเดะ ซูงะ ได้สั่งให้มีการตรวจสอบความปลอดภัยของโครงสร้างบล็อกคอนกรีตที่คล้ายกันในโรงเรียนต่าง ๆ ทั่วประเทศ นอกจากนี้ยังมีผู้ได้รับบาดเจ็บ 417 คนที่ได้รับการรักษาที่โรงพยาบาล

**การตอบสนอง**
หลังเหตุการณ์แผ่นดินไหว รัฐบาลโดยนายกรัฐมนตรีชินโซ อาเบะได้ประกาศการช่วยเหลือและฟื้นฟู กองกำลังป้องกันตนเองญี่ปุ่นหลายชุดได้เดินทางไปมอบน้ำดื่มให้กับประชาชนตามคำร้องขอของหน่วยงานท้องถิ่น ความกลัวว่าจะเกิดดินถล่มจากฝนตกและอาฟเตอร์ช็อก ทำให้ประชาชนหลายร้อยคนต้องย้ายเข้าไปอยู่ในศูนย์พักพิงสาธารณะ
หลังเหตุการณ์มีข่าวลือทางออนไลน์เกี่ยวกับผู้ที่ไม่ใช่ชาวญี่ปุ่นก่ออาชญากรรมที่เป็นอันตรายเช่น การปล้นสะดมและการโจรกรรม ซึ่งปรากฏบนทวิตเตอร์และเว็บไซต์สื่อสังคมออนไลน์อื่น ๆ รัฐบาลท้องถิ่นและสำนักงานสิทธิมนุษยชนแห่งชาติเตือนว่า มีการแชร์ข้อมูลเท็จในช่วงเกิดภัยพิบัติ และหนังสือพิมพ์อาซาฮี ได้ตีพิมพ์บทบรรณาธิการที่วิจารณ์การแพร่กระจายความคิดเห็นที่แสดงความเกลียดชังโดยเปรียบเทียบกับข่าวลือที่คล้ายคลึงกันซึ่งเกิดขึ้นหลังจากแผ่นดินไหวครั้งใหญ่คันโต พ.ศ. 2466 ซึ่งส่งผลให้เกิดการจลาจลทางเชื้อชาติ

**อ้างอิง**

**แหล่งข้อมูลอื่น**
 International Seismological Centre มีเอกสารอ้างอิงและข้อมูลของเหตุการณ์นี้
โอซากะ
โอซากะ
หมวดหมู่:ประเทศญี่ปุ่นในปี ค.ศ. 2018
หมวดหมู่:แผ่นดินไหวในภูมิภาคคันไซ
เสมอกัน เที่ยงธรรม

เสมอกัน เที่ยงธรรม (เกิด 5 ตุลาคม พ.ศ. 2521) ป็อป เป็นนักการเมืองชาวไทย ปัจจุบันดำรงตำแหน่งกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) กรรมการบริหารพรรคชาติไทยพัฒนา และสมาชิกสภาผู้แทนราษฎรจังหวัดสุพรรณบุรี

**ประวัติ**
เสมอกัน เที่ยงธรรม มีชื่อเล่นว่า "ป็อป" เกิดเมื่อวันที่ 5 ตุลาคม พ.ศ. 2521 เป็นบุตรของ จองชัย เที่ยงธรรม นักการเมืองชาวสุพรรณบุรี กับ มุกดา เที่ยงธรรม เขาจบการศึกษาปริญญาตรี สาขา Business Administration จาก Richmond, The American International University in London ประเทศอังกฤษ และปริญญาโท สาขา International Marketing Management จากมหาวิทยาลัยอีสต์ลอนดอน ประเทศอังกฤษ รวมทั้งศิลปศาสตรมหาบัณฑิต สาขาเศรษฐศาสตร์การเมือง จากจุฬาลงกรณ์มหาวิทยาลัย

**การทำงาน**
เสมอกัน เที่ยงธรรม เข้าสู่งานการเมืองระดับชาติตามบิดา (จองชัย เที่ยงธรรม) โดยสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนบิดาที่ย้ายไปลงสมัครแบบบัญชีรายชื่อ ซึ่งเขาเป็นสมาชิกสภาผู้แทนราษฎรที่มีอายุน้อยที่สุดในสภาผู้แทนราษฎรในขณะนั้น ต่อมาได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ในเดือนธันวาคม พ.ศ. 2551 เขาและกรรมการบริหารพรรคชาติไทย ถูกตัดสิทธิ์ทางการเมืองเป็นเวลา 5 ปี เนื่องจากคำวินิจฉัยคดียุบพรรคการเมือง พ.ศ. 2551
เสมอกัน เที่ยงธรรม กลับสู่งานการเมืองอีกครั้ง โดยการเข้าร่วมงานกับพรรคชาติไทยพัฒนา ซึ่งเป็นพรรคการเมืองที่ดำเนินกิจกรรมต่อเนื่องจากพรรคชาติไทย และได้รับเลือกตั้งเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยเขาได้รับการกล่าวถึงว่าเป็นคนรุ่นใหม่ของพรรคชาติไทยพัฒนา (นิวบลัด)
เสมอกัน ยังทำธุรกิจเกี่ยวกับการขายผัก และสมุนไพร รวมถึงอาหาร 3 แห่ง เคยเป็นกรรมการบริษัท สกาย ไอซีที จำกัด (มหาชน) ผู้สนับสนุนเงินระดมทุนให้พรรคพลังประชารัฐ 6 ล้านบาท

**สมาชิกสภาผู้แทนราษฎร**
เสมอกัน ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุพรรณบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสุพรรณบุรี สังกัดพรรคชาติไทย 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุพรรณบุรี สังกัดพรรคชาติไทยพัฒนา 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัด สุพรรณบุรี สังกัดพรรคชาติไทยพัฒนา

**เครื่องราชอิสริยาภรณ์**

**อ้างอิง**
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:พรรคชาติไทย
หมวดหมู่:พรรคชาติไทยพัฒนา
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เอ็ดเวิร์ดแห่งมิดเดิลแฮม เจ้าชายแห่งเวลส์

เอ็ดเวิร์ดแห่งมิดเดิลแฮม (Edward of Middleham, Prince of Wales; ธันวาคม ค.ศ. 1473 – 9 เมษายน ค.ศ. 1484) ทรงเป็นเจ้าชายแห่งเวลส์ เอิร์ลแห่งเชสเตอร์ ดยุกแห่งคอร์นวอลล์ และเอิร์ลแห่งซอลส์บรี เป็นพระราชโอรสและรัชทายาทพระองค์เดียวในพระเจ้าริชาร์ดที่ 3 แห่งอังกฤษ กับสมเด็จพระราชินีแอนน์ เนวิลล์ สิ้นพระชนม์ตั้งแต่พระชนมายุ 10 ปี
เอ็ดเวิร์ดประสูติในเดือนธันวาคม ค.ศ. 1473 (ปีประสูติยังเป็นที่ขัดแย้ง) ที่ปราสาทมิดเดิลแฮม ปราการที่มั่นใกล้กับยอร์ก ซึ่งต่อมากลายเป็นที่ประทับหลักของพระเจ้าริชาร์ดที่ 3 แห่งอังกฤษ ทางตอนเหนือของอังกฤษ โดยตลอดพระชนม์ชีพทรงประทับอยู่แต่ที่มิดเดิลแฮม เนื่องจากมีพระพลานามัยที่ไม่แข็งแรง
ใน ค.ศ. 1478 เอ็ดเวิร์ดได้รับพระราชทานบรรดาศักดิ์เป็นเอิร์ลแห่งซอลส์บรี ซึ่งเป็นบรรดาศักดิ์เก่าของจอร์จ แพลนแทเจเนต ดยุกที่ 1 แห่งแคลเรนซ์ ต่อมาเมื่อวันที่ 26 มิถุนายน ค.ศ. 1483 พระราชบิดาได้เสวยราชย์เป็นพระมหากษัตริย์แห่งอังกฤษ จากการจับกุมและปลงพระชนม์พระเจ้าเอ็ดเวิร์ดที่ 5 ซึ่งเป็นหลานแท้ ๆ ภายหลังจากพระราชพิธีบรมราชาภิเษก เอ็ดเวิร์ดได้รับพระราชทานบรรดาศักดิ์เป็นเจ้าชายแห่งเวลส์และเอิร์ลแห่งเชสเตอร์เมื่อวันที่ 8 กันยายน ค.ศ. 1483

**อ้างอิง**
หมวดหมู่:ราชวงศ์ยอร์ก
หมวดหมู่:เจ้าชายแห่งเวลส์
หมวดหมู่:ดยุกแห่งคอร์นวอลล์
หมวดหมู่:พระราชบุตรในพระเจ้าริชาร์ดที่ 3 แห่งอังกฤษ
เจ้าชายเฮนรี ดยุกแห่งคอร์นวอลล์

เจ้าชายเฮนรี ดยุกแห่งคอร์นวอลล์ (Henry, Duke of Cornwall; 1 มกราคม ค.ศ. 1511 – 22 กุมภาพันธ์ ค.ศ. 1511) เป็นพระราชโอรสพระองค์แรกในพระเจ้าเฮนรีที่ 8 แห่งอังกฤษ กับกาตาลินาแห่งอารากอน เมื่อมีประสูติกาลได้รับการเฉลิมฉลองในฐานะพระรัชทายาทเป็น ดยุกแห่งคอร์นวอลล์ และมีแผนการแต่งตั้งพระองค์เป็น เจ้าชายแห่งเวลส์ โดยหวังว่าจะเป็นกษัตริย์อังกฤษพระองค์ที่สามแห่งราชวงศ์ทิวดอร์ แต่สิ้นพระชนม์ในวันที่ 22 กุมภาพันธ์ เพียงไม่กี่สัปดาห์หลังจากนั้น ซึ่งการสิ้นพระชนม์ในครั้งนี้ และความล้มเหลวในการผลิตรัชทายาทพระองค์ถัดไป ได้เป็นมูลเหตุสำคัญที่นำไปสู่ปัญหาเรื่องการสืบสันตติวงศ์ระหว่างพระเจ้าเฮนรีที่ 8 แห่งอังกฤษ กับกาตาลินาแห่งอารากอน และต่อมานำไปสู่การแตกแยกทางศาสนาระหว่างคริสตจักรอังกฤษกับโรมันคาทอลิก ซึ่งนำไปสู่เหตุการณ์การปฏิรูปศาสนาในอังกฤษ

**พระราชสมภพและรับบัพติศมา**
หลังพระเจ้าเฮนรีที่ 8 กับกาตาลินาแห่งอารากอนอภิเษกสมรส 18 เดือน เฮนรีเสด็จพระราชสมภพในวันที่ 1 มกราคม ค.ศ. 1511 ที่พระราชวังริชมอนด์ กาตาลินาเคยให้กำเนิดพระราชธิดาที่สิ้นพระชนมตั้งแต่เกิดในวันที่ 31 มกราคม ค.ศ. 1510 พระองค์ได้รับบัพติศมาในพิธีอันหรูหราเมื่อวันที่ 5 มกราคม ของขวัญในพิธีบัพติศมาประกอบด้วยที่วางเกลือทองคำเนื้อดี และถ้วยที่มีน้ำหนักรวม kg จากพระเจ้าหลุยส์ที่ 12 แห่งฝรั่งเศส พ่ออุปถัมภ์

**การฉลองและสวรรคต**

**อ้างอิง**
หมวดหมู่:ชาวอังกฤษเชื้อสายเวลส์
หมวดหมู่:ดยุกแห่งคอร์นวอลล์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:ราชวงศ์ทิวเดอร์
หมวดหมู่:รัชทายาทอังกฤษ
ฮาวเวิร์ดและฮาโรลด์ แมคไบรด์

ฮาวเวิร์ดและฮาโรลด์ แมคไบรด์ (Howard and Harold McBride) ตัวละครคู่แต่งงานเกย์จากการ์ตูนเรื่องเดอะลาวด์เฮาส์

**ประวัติ**

**อ้างอิง**
หมวดหมู่:ตัวละครในแฟรนไชส์เดอะลาวด์เฮาส์
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครกลุ่มสองในแอนิเมชัน
หมวดหมู่:ตัวละครที่เป็นเกย์ชาย
หมวดหมู่:ตัวละครที่เป็นคู่รักที่มีความหลากหลายทางเพศ
หมวดหมู่:ตัวละครที่เป็นคู่แต่งงาน
หมวดหมู่:ตัวละครชาวอเมริกันเชื้อสายแอฟริกา
หมวดหมู่:ตัวละครในบันเทิงคดีจากรัฐมิชิแกน
เจ้าชายแห่งสหราชอาณาจักร

ไฟล์:Prince William, Duke of Cambridge.jpg|thumb|right|upright|เจ้าชายแห่งเวลส์ พระราชโอรสในสมเด็จพระเจ้าชาร์ลส์ที่ 3
เจ้าชายแห่งสหราชอาณาจักร (Prince of the United Kingdom of Great Britain and Northern Ireland) เป็นอิสสริยยศที่พระราชทานให้แก่พระราชโอรส และพระราชนัดดา ของพระมหากษัตริย์แห่งสหราชอาณาจักรองค์ปัจจุบัน และในอดีต โดยพระมหากษัตริย์เป็นผู้พระราชทานให้โดยพระบรมราชวินิจฉัย เชื้อพระวงศ์พระองค์ใดที่ได้รับพระราชทานพระอิสริยยศนี้จะต้องออกพระนามตามฐานันดรศักดิ์เป็น ฮิสรอยัลไฮเนส (HRH) 
ในกรณีเสกสมรสแล้ว พระชายาจะได้รับอิสริยยศเป็นเจ้าหญิงแห่งสหราชอาณาจักรไปโดยปริยาย โดยจะออกพระนามตามพระอิสสริยยศที่มีเกียรติสูงที่สุดของพระสวามี ซึ่งคล้ายคลึงกับกรณีของบรรดาศักดิ์อังกฤษ ซึ่งจะขานตามบรรดาศักดิ์ของสวามี อาทิเช่น เจ้าหญิงไมเคิลแห่งเคนต์ พระชายาของเจ้าชายไมเคิลแห่งเคนต์ ซึ่งเป็นพระราชนัดดาในพระเจ้าจอร์จที่ 5
ในกรณีพระชายาเป็นเจ้าหญิงแห่งสหราชอาณาจักรจากสายพระโลหิตที่เสกสมรสกับเจ้าชายแห่งสหราชอาณาจักร ยังถือเป็นเจ้าหญิงพระชายา และออกพระนามเช่นเดียวกัน อาทิเช่น กรณีของเจ้าหญิงอเล็กซานดรา ดัชเชสแห่งไฟฟ์ เมื่อเสกสมรสกับเจ้าชายอาร์เธอร์แห่งคอนน็อต พระภาดาในเจ้าหญิงลูอีส พระราชกุมารี พระมารดาให้ออกพระนามเป็น เจ้าหญิงอาร์เธอร์แห่งคอนน็อต ดัชเชสแห่งไฟฟ์ 
ในกรณีที่เจ้าชายพระองค์นั้นได้รับพระราชทานบรรดาศักดิ์ด้วย พระชายาจะถูกออกพระนามตามบรรดาศักดิ์ของพระสวามีอยู่เสมอ อาทิเช่น กรณีของเจ้าชายวิลเลียม ซึ่งมีพระอิสสริยยศเป็นฮิสรอยัลไฮเนส ดยุกแห่งเคมบริดจ์ พระชายาจึงออกพระนามเป็นดัชเชสแห่งเคมบริดจ์ โดยไม่ออกพระนามเป็นเจ้าชายหรือเจ้าหญิงนำหน้าพระนาม

**อิสริยยศ**
File:Coronet of the British Heir Apparent.svg|จุลมงกุฎสำหรับรัชทายาท
File:Coronet of a Child of the Sovereign.svg|จุลมงกุฎสำหรับพระราชโอรสของพระมหากษัตริย์
File:Coronet of a Child of the Heir Apparent.svg|จุลมงกุฎสำหรับพระโอรสขององค์รัชทายาท
File:Coronet of a Grandchild of the Sovereign.svg|จุลมงกุฎสำหรับพระราชนัดดาของพระมหากษัตริย์- พระรัชทายาท ในกรณีที่ได้รับการสถาปนาเป็นเจ้าชายแห่งเวลส์ ออกพระนามว่า ฮิสรอยัลไฮเนส เจ้าชายแห่งเวลส์- พระราชโอรสของพระมหากษัตริย์ (ยกเว้นเจ้าชายแห่งเวลส์) ที่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X ดยุกแห่ง Y (บรรดาศักดิ์ตามอาณาเขตที่ได้รับพระราชทาน) อาทิเช่น ฮิสรอยัลไฮเนส เจ้าชายแอนดรูว์ ดยุกแห่งยอร์ก (HRH The Prince Andrew, Duke of York)- พระราชโอรสของพระมหากษัตริย์ ที่ไม่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X  อาทิเช่น ฮิสรอยัลไฮเนส เจ้าชายจอห์น (HRH The Prince John)- พระราชนัดดาของพระมหากษัตริย์ของพระราชโอรสที่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X ดยุกแห่ง Y (บรรดาศักดิ์สูงที่สุดที่ได้รับพระราชทาน) อาทิเช่น ฮิสรอยัลไฮเนส เจ้าชายวิลเลียม ดยุกแห่งเคมบริดจ์ (HRH Prince William, Duke of Cambridge)- พระราชนัดดาของพระมหากษัตริย์ของพระราชโอรสที่ไม่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X แห่ง Y (บรรดาศักดิ์สูงที่สุดของพระบิดาที่ได้รับพระราชทาน) อาทิเช่น ฮิสรอยัลไฮเนส เจ้าชายไมเคิลแห่งเคนต์ (HRH Prince Michael of Kent)- พระราชปนัดดาของพระมหากษัตริย์ของพระโอรสพระองค์ใหญ่ในองค์รัชทายาท ออกพระนามว่า ฮิสรอยัลไฮเนส เจ้าชาย X แห่ง Y (บรรดาศักดิ์สูงที่สุดของพระบิดาที่ได้รับพระราชทาน) อาทิเช่น ฮิสรอยัลไฮเนส เจ้าชายจอร์จแห่งเคมบริดจ์ (HRH Prince George of Cambridge)

**รายพระนาม**

**ยังทรงพระชนม์**
หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
ชนม์สวัสดิ์ อัศวเหม

ชนม์สวัสดิ์ อัศวเหม (19 พฤศจิกายน พ.ศ. 2511 – 31 มีนาคม พ.ศ. 2566) เป็นอดีตนายกองค์การบริหารส่วนจังหวัดสมุทรปราการ เป็นอดีตประธานหอการค้าจังหวัดสมุทรปราการ และอดีตรองหัวหน้าพรรคเพื่อแผ่นดิน

**ประวัติ**
ชนม์สวัสดิ์ อัศวเหม เกิดเมื่อวันที่ 19 พฤศจิกายน พ.ศ. 2511 เป็นบุตรของ วัฒนา อัศวเหม กับ จันทร์แรม อัศวเหม (โทณวนิก) มีพี่ชาย 2 คน คือ พิบูลย์ อัศวเหม และ พูลผล อัศวเหม เรียนชั้นประถมปีที่ 1 - มัธยมปีที่ 3 ที่โรงเรียนเซนต์คาเบรียล -มัธยมปีที่ 4-6 ที่มัธยมสาธิตประสานมิตร จบปริญญาตรีจากคณะบริหารธุรกิจ มหาวิทยาลัยกรุงเทพ
ชนม์สวัสดิ์ สมรสครั้งแรกกับ นันทิดา แก้วบัวสาย นักร้องชาวไทย แต่เขาก็ยังมีข่าวความสัมพันธ์กับนักแสดงหญิงหลายคน อาทิ ใหม่ เจริญปุระ เมทินี กิ่งโพยม ชลลดา เมฆราตรี ยศวดี หัสดีวิจิตร และต่อมาเมื่อหย่าขาดจากนันทิดาแล้ว ก็ได้สมรสอีกครั้งกับ เจนี่ เทียนโพธิ์สุวรรณ แต่ก็ยังปรากฏภาพความสัมพันธ์ในครอบครัวของชนม์สวัสดิ์ นันทิดา และบุตรสาว รวมทั้งในปี 2563 เขายังสนับสนุนให้ นันทิดา แก้วบัวสาย ลงสมัครรับเลือกตั้งนายกองค์การบริหารส่วนจังหวัดสมุทรปราการ อีกด้วยในปี 2564 นายต่อศักดิ์ อัศวเหม ลูกพี่ลูกน้อง​ นายชนม์สวัสดิ์ อัศวเหม ได้เป็นสมาชิกสภาผู้แทนราษฎร

**การทำงาน**
ชนม์สวัสดิ์ เป็นนักธุรกิจด้านอสังหาริมทรัพย์ ด้านธุรกิจการเกษตร และด้านน้ำมันเชื้อเพลิง เคยดำรงตำแหน่งประธานหอการค้าจังหวัดสมุทรปราการ และเขาเคยลงสมัครรับเลือกตั้งเป็นนายกองค์การบริหารส่วนจังหวัดสมุทรปราการ ต่อมาถูกสั่งปลดตามคำสั่งหัวหน้า คสช. เมื่อวันที่ 25 มิถุนายน พ.ศ. 2558
ชนม์สวัสดิ์ เคยเป็นกรรมการบริหารพรรคมหาชน เป็นกรรมการบริหารพรรคเพื่อแผ่นดิน ลงสมัครรับเลือกตั้งในปี 2550 แต่ไม่ได้รับเลือกตั้ง ต่อมาได้เป็นรองหัวหน้าพรรคเพื่อแผ่นดิน ในปี 2551 และในการเลือกตั้ง พ.ศ. 2562 เขาให้การสนับสนุนผู้สมัครจากพรรคพลังประชารัฐ
ชนม์สวัสดิ์ เคยถูกจำคุกในคดีทุจริตการเลือกตั้งสมาชิกสภาเทศบาลนครสมุทรปราการ ปี 2542 ซึ่งศาลฎีกาตัดสินเมื่อ 4 สิงหาคม พ.ศ. 2558 ต่อมาเขาได้รับการพระราชทานอภัยโทษตามมาตรา 8 (3) ของพระราชทานอภัยโทษพระราชกฤษฎีพระราชทานอภัยโทษ ซึ่งได้ลดวันต้องโทษ 1 ใน 4 ของโทษที่เหลือ เมื่อ 7 กันยายน พ.ศ. 2559

**การเสียชีวิต**
ชนม์สวัสดิ์ อัศวเหม เสียชีวิตวันศุกร์ที่ 31 มีนาคม พ.ศ. 2566 เมื่อเวลา 01.15 น. ที่โรงพยาบาลบุรีรัมย์ จังหวัดบุรีรัมย์จากโรคลมแดดขณะซ้อมแข่งรถในการนี้พระบาทสมเด็จพระวชิรเกล้าเจ้าอยู่หัวพระราชทานน้ำหลวงอาบศพ และพลเอก ประวิตร วงษ์สุวรรณ เดินทางมาเป็นประธานในพิธีสวดพระอภิธรรม โดยมีผู้เข้าร่วม อาทิ สันติ พร้อมพัฒน์ ตรีนุช เทียนทอง ร้อยเอกธรรมนัส พรหมเผ่า ไพบูลย์ นิติตะวัน ปรียานุช ปานประดับ
ในวันที่ 4 เมษายน 2566 สุนทร ปานแสงทอง ชวน หลีกภัย อนุทิน ชาญวีรกูล ศุภมิตร ชิณศรี  เข้าร่วมพิธีสวดพระอภิธรรม

**เครื่องราชอิสริยาภรณ์**

**อ้างอิง**
หมวดหมู่:สกุลอัศวเหม
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสมุทรปราการ
หมวดหมู่:พรรคมหาชน
หมวดหมู่:พรรคเพื่อแผ่นดิน
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:นักโทษของประเทศไทย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ประธานสโมสรฟุตบอลในประเทศไทย
วัดเทพนรรัตน์

วัดเทพนรรัตน์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนาดี อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ 3 งาน 19 ตารางวา ปัจจุบันมี พระครูสาครประชานาถ (มนต์ชัย อตฺตสีโล) ดำรงตำแหน่งเจ้าอาวาส
วัดเทพนรรัตน์ตั้งเมื่อวันที่ 13 กันยายน พ.ศ. 2526 โดยมีนายเทพ อู่ไพจิตร และนางนรรัตน์ เรียบร้อยเจริญ เป็นผู้ยกที่ดินให้สร้างวัดจำนวน 20 ไร่ 3 งาน 19 ตารางวา และดำเนินการขออนุญาตสร้างวัด และตั้งวัด ได้รับพระราชทานวิสุงคามสีมา เมื่อวันที่ 17 มกราคม พ.ศ. 2541 เขตวิสุงคามสีมากว้าง 50 เมตร ยาว 50 เมตร ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2539 มีเจ้าอาวาสรูปแรกคือ หลวงพ่อแจ่ม กาญจโน ซึ่งได้รับการแต่งตั้งตั้งแต่ พ.ศ. 2531 ท่านเป็นพระผู้มีความรู้ในเรื่องยาแผนโบราณ
อาคารและเสนาสนะได้แก่ อุโบสถ กว้าง 12 เมตร ยาว 18 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก ภายในประดิษฐานพระประธาน มีลักษณะคล้ายพระพุทธชินราชจำลอง ขนาดหน้าตักกว้าง 99 นิ้ว สูง 6 เมตร สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 30 เมตร สร้างเมื่อ พ.ศ. 2541 เป็นอาคารไม้ทรงไทย กุฏิสงฆ์ จำนวน 6 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และศาลาอเนกประสงค์ กว้าง 9 เมตร ยาว 15 เมตร สร้างเมื่อ พ.ศ. 2531 เป็นอาคารไม้

**อ้างอิง**
เทพนรรัตน์
วัดปากสมุทร

วัดปากสมุทร เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำแม่กลอง ในตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ห่างจากปากอ่าวแม่กลองประมาณ 3 กิโลเมตร
วัดปากสมุทรตั้งเมื่อประมาณ พ.ศ. 2400 โดยมีประชาชนบริจาคที่ดินให้แล้วนิมนต์พระมาดูแลรักษา แต่มีพระบวชน้อยมาก เพราะสมัยนั้นประชาชนแถบนี้ยังไม่หนาแน่นมากนัก พระที่มาดูแลรับช่วงกันประมาณ 3 รูป สุดท้ายวัดไม่มีผู้ดูแลก็เสื่อมไปทุกวัน ในที่สุดก็กลายเป็นวัดร้าง ต้นไม้และเถาวัลย์ปกคลุมแทบมองไม่เห็นหลังคากุฏิ เป็นที่อาศัยของสัตว์ป่า โดยเฉพาะลิงแสมและเป็นที่ซ่องสุมของพวกปล้นสะดม ชาวบ้านจึงเรียกว่า วัดลิงโจร ต่อมาเมื่อประมาณ พ.ศ. 2450–2457 กลุ่มพระภิกษุจำนวนหนึ่งได้พายเรือมาจากบางตะพูน จังหวัดเพชรบุรี และได้ชักชวนชาวบ้านพัฒนาวัดขึ้นใหม่ จนได้รับพระราชทานวิสุงคามสีมาเมื่อ พ.ศ. 2462 โดยใช้นามวัดว่า "วัดปากสมุทร" มาจนทุกวันนี้ ในสมัยพระครูสมุห์มนตรีสุมังคโล เจ้าอาวาสรูปที่ 5 กุฏิมีสภาพทรุดโทรม จึงได้ดำเนินการสร้างกุฏิขึ้นมาเพื่อทดแทนหลังเก่า
ปูชนีย์วัตถุสำคัญของวัดคือ ท้าวเวสสุวรรณ ตั้งอยู่หน้าเขื่อน และพระประธานในโบสถ์เป็นพระพุทธรูปศักดิ์ศิทธิ์ หล่อด้วยทองเหลือง ปางมารวิชัย ได้มาจากวัดบพิตรพิมุขวรวิหาร ไม่ทราบว่าสร้างสมัยใด ชื่อ หลวงพ่อดำ

**รายนามเจ้าอาวาส**
 พระอาจารย์เฮ็ง- พระครูสมุทรนวการ- พระครูสมุทรจันทคุณ- พระครูปลัดเยื้อน- พระครูสมุห์มนตรีสุมังคโล

**อ้างอิง**
ปากสมุทร
วัดฝาง (จังหวัดนนทบุรี)

วัดฝาง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีอาณาเขตทิศใต้ติดคลองบางเขน ทิศตะวันตกติดกับคลองลัดขวาง (คลองลัดบางขุนเทียน) มีที่ดินตั้งวัดเนื้อที่ 8 ไร่ 3 งาน 8 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 1 งาน
วัดฝางสร้างขึ้นเมื่อประมาณ พ.ศ. 2200 ในสมัยอยุธยา ไม่ทราบนามและประวัติผู้สร้าง คงได้รับพระราชทานวิสุงคามสีมาในช่วงไล่เลี่ยกับการสร้างวัด กล่าวคือ ประมาณ พ.ศ. 2205 วัดได้เริ่มการบูรณะพัฒนาขึ้นมาใหม่เมื่อ พ.ศ. 2486 เป็นต้นมา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2491 และยังให้ทางราชการสร้างโรงเรียนประชาบาลขึ้นในที่วัด ปัจจุบันคือโรงเรียนวัดฝาง
ภายในวัดมีอาคารและเสนาสนะสำคัญได้แก่ อุโบสถ กว้าง 7 เมตร ยาว 18 เมตร สร้างเมื่อ พ.ศ. 2512 มีลักษณะทรงไทย มีกำแพงรอบอุโบสถ ภายในอุโบสถประดิษฐานพระประธานหน้าตักกว้าง 2 เมตร กุฏิสงฆ์ จำนวน 9 หลัง ส่วนมากเป็นอาคารไม้ทรงปั้นหยาและทรงไทย หอสวดมนต์ สร้างเมื่อ พ.ศ. 2507 และศาลาการเปรียญ สร้างเมื่อ พ.ศ. 2526

**รายนามเจ้าอาวาส**
 พระอธิการทรัพย์- พระอธิการเผิน- พระครูนนทการโกวิท (อาจ ถนอมพล เขมธมฺโม)- พระครูใบฎีกาช่วย อาภาธโร (ขอพรกลาง) ดำรงตำแหน่ง พ.ศ. 2559–2566- พระสมุห์พิสุทธิ์ วิสุทฺโธ (เอี่ยมสำลี) ดำรงตำแหน่ง พ.ศ. 2566–ปัจจุบัน

**อ้างอิง**
ฝาง
วัดไผ่เหลือง (อำเภอบางใหญ่)

วัดไผ่เหลือง เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านคลองบางโสน ตำบลบางม่วง อำเภอบางใหญ่ จังหวัดนนทบุรี ปัจจุบันมีพระครูสมุห์สิทธิโชค อภินันโท ดำรงตำแหน่งเจ้าอาวาส
จากทะเบียนวัดร้างของกรมการศาสนา วัดไผ่เหลืองเป็นวัดร้างมานานกว่า 200 ปี ไม่มีหลักฐานสิ่งก่อสร้างหลงเหลือนอกจากกองอิฐศิลาแลงขนาดใหญ่ที่เป็นเครื่องหมายให้รู้ว่าเคยเป็นวัด มีชาวบ้านเช่าทำนาอยู่แต่ก็ได้หยุดทำนามานานจนเป็นพื้นที่รกร้างเต็มไปด้วยหญ้าคา ต่อมาเมื่อวันที่ 26 มิถุนายน พ.ศ. 2530 พระปลัดอดุลย์ (สิงห์ ฐิตสจฺโจ) จากวัดเฉลิมพระเกียรติวรวิหาร พร้อมด้วยญาติโยม พายเรือมาพบวัดนี้ จึงร่วมกันดำเนินการสร้างวัดขึ้นในที่วัดร้างนี้ โดยได้ขอตั้งวัดเมื่อวันที่ 16 กรกฎาคม พ.ศ. 2539 เริ่มจากการทำคันดินล้อมวัดและขุดสระขนาดใหญ่ไว้กลางพื้นที่เพื่อให้วัดมีน้ำใช้ตลอดทั้งปี จนได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
อาคารและเสนาสนะที่สร้างเสร็จแล้วได้แก่ ศาลาอเนกประสงค์ กุฏิสงฆ์ กุฏิอุบาสกอุบาสิกา วิหาร เจดีย์ อุโบสถ ศาลาปฏิบัติธรรม และศาลาเทพกาญจนา วัดยังมีสรีระสังขารที่ไม่เน่าไม่เปื่อยของพระครูภาวนาวรานุศาสก์ (สิงห์ ฐิตสจฺโจ) อดีตเจ้าอาวาส ในอนาคตวัดมีโครงการสร้างอุทยานอริยสงฆ์เพื่อประดิษฐานองค์หลวงปู่ทวด ขนาดหน้าตักกว้าง 12 เมตร และรูปเหมือนหลวงพ่อเงิน วัดดอนยายหอม ขนาดหน้าตัก 10 เมตร โดยได้ดำเนินการซื้อที่ดินข้างวัดไว้แล้ว

**อ้างอิง**
ไผ่เหลือง
การเลือกตั้งนายกองค์การบริหารส่วนจังหวัดในประเทศไทย พ.ศ. 2547

การเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด พ.ศ. 2547 เป็นการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนจังหวัดทั่วประเทศไทย (ยกเว้นจังหวัดบุรีรัมย์) ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547

**ที่มานายกองค์การบริหารส่วนจังหวัดและสมาชิกสภาองค์การบริหารส่วนจังหวัด**
นายกองค์การบริหารส่วนจังหวัดและสมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน โดยมีที่มา ดังนี้- นายกองค์การบริหารส่วนจังหวัด ใช้เขตจังหวัดเป็นเขตเลือกตั้ง- สมาชิกสภาองค์การบริหารส่วนจังหวัด ใช้เขตอำเภอเป็นเขตเลือกตั้ง ในกรณีที่อำเภอใดมีสมาชิกเกิน 1 คน ให้แบ่งเขตอำเภอเป็นเขตเลือกตั้ง เท่ากับจำนวนสมาชิกสภาองค์การบริหารส่วนจังหวัดที่จะพึงมีในอำเภอนั้น และมีสมาชิกเขตเลือกตั้งละ 1 คน

**องค์ประกอบของสมาชิกสภาองค์การบริหารส่วนจังหวัด**
สมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน ซึ่งจำนวนสมาชิกสภาองค์การบริหารส่วนจังหวัดแต่ละจังหวัด ขึ้นอยู่กับจำนวนราษฎรของจังหวัดนั้น โดยกำหนดไว้ดังนี้

**วาระการดำรงตำแหน่ง**
 นายกองค์การบริหารส่วนจังหวัด 
มีวาระอยู่ในตำแหน่งคราวละ 4 ปี นับแต่วันเลือกตั้ง แต่จะดำรงตำแหน่งติดต่อกันเกิน 2 วาระไม่ได้ ในกรณีดำรงตำแหน่งไม่ครบ 4 ปีก็ให้ถือว่าเป็น 1 วาระ และเมื่อได้ดำรงตำแหน่ง 2 วาระติดต่อกันแล้วจะดำรงตำแหน่งได้อีกเมื่อพ้นระยะเวลา 4 ปีนับแต่วันพ้นตำแหน่ง
 สมาชิกสภาองค์การบริหารส่วนจังหวัด 
อายุของสภาองค์การบริหารส่วนจังหวัด มีกำหนดคราวละ 4 ปีนับแต่วันเลือกตั้ง

**รายนามนายกองค์การบริหารส่วนจังหวัด**
15px ดำรงสมาชิกภาพ
15px สิ้นสุดสมาชิกภาพ
15px ได้รับใบเหลือง
15px ได้รับใบแดง 
รายนามผู้ได้รับเลือกตั้งเป็นนายกองค์การบริหารส่วนจังหวัดในประเทศไทย พ.ศ. 2547 แยกตามรายภาคตามการแบ่งของราชบัณฑิตยสถาน

**ภาคกลาง**
มีรายนามดังนี้

**ภาคเหนือ**
มีรายนามดังนี้

**ภาคตะวันออกเฉียงเหนือ**
มีรายนามดังนี้

**ภาคใต้**
มีรายนามดังนี้

**ภาคตะวันออก**
มีรายนามดังนี้

**ภาคตะวันตก**
มีรายนามดังนี้

**อ้างอิง**
หมวดหมู่:การเลือกตั้งนายกองค์การบริหารส่วนจังหวัดในประเทศไทย
หมวดหมู่:การเลือกตั้งในประเทศไทยในปี พ.ศ. 2547
วัดคลองหนึ่ง (จังหวัดปทุมธานี)

วัดคลองหนึ่ง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี มีที่ดินตั้งวัด 10 ไร่ 2 งาน 9 ตารางวา
วัดคลองหนึ่งสร้างเมื่อ พ.ศ. 2526 โดยนางแก้ว คงแสงดาว ถวายที่ดินถวายเพื่อสร้างสำนักสงฆ์ ใช้ชื่อว่า สำนักสงฆ์แก้วนิมิต ต่อมา พ.ศ. 2531 ได้ขออนุญาตตั้งวัดในชื่อ "วัดคลองหนึ่ง" ชาวบ้านชุมชนละแวกนั้นเรียกว่า วัดแก้ว ตามนามของนางแก้ว คงแสงดาว ผู้ก่อตั้งวัด ต่อมาเมื่อเมื่อวันที่ 5 มกราคม พ.ศ. 2535 ทางคณะสงฆ์ได้แต่งตั้งพระครูโอภาสธัญกิจ เป็นเจ้าอาวาส และได้มีผู้มีจิตศรัทธาถวายที่ดินเพิ่มอีกจำนวน 2 ไร่ 2 งาน 9 ตารางวา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2525
อาคารและเสนาสนะที่สำคัญ ได้แก่ อุโบสถซึ่งภายในประดิษฐานพระประธานนามว่า หลวงพ่อเล็ก หน้าตักกว้าง 1 ศอก 9 นิ้ว ปางมารวิชัย เป็นพระพุทธรูปสมัยรัตนโกสินทร์ตอนต้น ศาลาการเปรียญ 2 ชั้น 1 หลัง ศาลาบำเพ็ญกุศล 2 หลัง กุฎิสงฆ์ 2 หลัง และฌาปนสถาน 

**รายนามเจ้าอาวาส**
 พระปลัด หลุย ฉายา อติภทฺโท เป็นเจ้าสำนักสงฆ์แก้วนิมิต จนถึง พ.ศ. 2534- พระครูโอภาสธัญกิจ พ.ศ. 2535–2542- พระวินัยธร ทวี ฉายา จนฺทวํโส พ.ศ. 2543–2547- พระครูโสภณธัญญากร ปริปุณฺณสีโล พ.ศ. 2548 ถึงปัจจุบัน

**อ้างอิง**
คลองหนึ่ง
มาร์ทีน คร็อกซอลล์

มาร์ทีน ซาราห์ คร็อกซอลล์ (Martine Sarah Croxall), FRGS (เกิด 23 กุมภาพันธ์ 1969) เป็นนักข่าวโทรทัศน์ชาวอังกฤษ และหนึ่งในผู้ประกาศข่าวหลักของช่องบีบีซีนิวส์

**การศึกษา**
คร็อแซอลล์เติบโตมาในหมู่บ้านสโทคโกลดิงในเมืองอิงคลีย์ มณฑลเลสเตอร์เชอร์ ประเทศอังกฤษ บิดาของเธอประกอบธุรกิจร้านจำหน่ายถุงน่องและชุดชั้นในคร็อกซอลล์ (Croxall Hosiery) เธอเข้าศึกษาที่โรงเรียนบะเบลคในคอเฟินทรี และจบการศึกษาด้านภูมิศาสตร์จากมหาวิทยาลัยลีดส์ด้วยวุฒิ BA ในปี 1990

**อาขีพการงาน**
คร็อกซอลล์เริ่มทำงานกับบีบีซีที่สถานีวิทยุบีบีซีเลสเตอร์ในปี 1991 
ปัจจุบันเธอเป็นผู้ประกาศข่าวประจำของบีบีซีนิวส์ระหว่างเวลา 18:30 ถึงเที่ยงคืน สลับระหว่างวันพฤหัสบดี, วันศุกร์ และวันอาทิตย์ 
คร็อกซอลล์เป็นผู้ประกาศข่าวหลักของบีบีซีนิวส์ขณะรายงานข่าวเหตุโจมตีในปารีส เดือนพฤศจิกายน พ.ศ. 2558 ที่ซึ่งเธอได้รับการเชิดชูโดยนักข่าวชาวอเมริกัน เดวิด เฮนเดอร์ซัน
ในวันที่ 9 เมษายน 2021 คร็อกซอลล์เป็นผู้ประกาศข่าวของบีบีซีนิวส์ต่อกรณีเจ้าชายฟิลิป ดยุกแห่งเอดินบะระสิ้นพระชนม์ การรายงานข่าวของเธอได้รับการชื่นชมอย่างมากด้วยโทนและความเป็นมืออาชีพของเธอ

**ชีวิตส่วนตัว**
คร็อกซอลล์เป็นเฟลโลว์แห่งราชสมาคมภูมิศาสตร์

**อ้างอิง**
หมวดหมู่:นักข่าวชาวอังกฤษ
หมวดหมู่:บุคคลจากมหาวิทยาลัยลีดส์
หมวดหมู่:นักข่าวและผู้ประกาศข่าวบีบีซี
หมวดหมู่:บุคคลจากเทศมณฑลเลสเตอร์เชอร์
หมวดหมู่:บุคคลจากเทศมณฑลฮาร์ตฟอร์ดเชอร์
หมวดหมู่:ผู้ประกาศข่าวชาวอังกฤษ
หมวดหมู่:บุคคลจากบีบีซี
ตำบลกื้ดช้าง

กื้ดช้าง เป็นตำบลในอำเภอแม่แตง จังหวัดเชียงใหม่ มีลักษณะเป็นภูเขาสูง เป็นที่ตั้งของที่ทำการอุทยานแห่งชาติห้วยน้ำดัง มีพื้นที่อยู่ในเขตห้ามล่าสัตว์ป่าแม่เลา-แม่แสะ ป่าสงวนแห่งชาติป่าแม่แตง และและหน่วยจัดการต้นน้ำแม่ตะมาน

**ที่ตั้งและอาณาเขต**
ตำบลกื้ดช้างมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลเมืองคอง และตำบลเมืองนะ (อำเภอเชียงดาว)- ทิศตะวันออก ติดต่อกับตำบลอินทขิล- ทิศใต้ ติดต่อกับตำบลแม่แตง ตำบลบ้านช้าง ตำบลเมืองก๋าย และตำบลป่าแป๋- ทิศตะวันตก ติดต่อกับตำบลแม่ฮี้ (อำเภอปาย จังหวัดแม่ฮ่องสอน)

**ประวัติ**
กื้ดช้าง เป็นตำบลในเขตอำเภอแม่แตง เมื่อ พ.ศ. 2418 ตรงกับสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงรับสั่งให้พระเจ้าอินทวิชยานนท์ (เจ้าหลวง) เจ้าผู้ครองนครเชียงใหม่องค์ที่ 7 จัดตั้งแขวงเมืองแกนขึ้นที่ตำบลบ้านเป้า เรียกว่า แขวงบ้านเป้าเมืองแกน และแต่งตั้งท้าวแสนไชย ขึ้นเป็นผู้ปกครองแขวงเป็นคนแรก ต่อมาปี พ.ศ. 2435 ได้ย้ายมาตั้งที่บ้านเมืองกื้ด หมู่ที่ 1 ตำบลกื้ดช้าง เรียกว่า แขวงเมืองกื้ด โดยมีขุนกื้ด เป็นผู้ปกครองแขวง ก่อนที่ในปี พ.ศ. 2437 ได้ย้ายไปตั้งที่บ้านวังแดง หมู่ที่ 2 ตำบลอินทขิล เรียกว่า แขวงเมืองแกน
ปี พ.ศ. 2490 ขุนไตรกิตยานุกูล (อัมพร ไตรกิตยานุกูล) ผู้ว่าราชการจังหวัดเชียงใหม่ พร้อมกับร้อยเอกพิพัฒน์ พิพัฒน์สุรการ รองปลัดกระทรวงมหาดไทยลงนามแทนรัฐมนตรีว่าการกระทรวงมหาดไทย ได้ประกาศแยก 3 หมู่บ้านทางทิศใต้ของตำบลกื้ดช้าง ได้แก่ หมู่ 3 บ้านช้างใน, หมู่ 4 บ้านเก๊าะมะค่า และหมู่ 5 บ้านปางไม้แดง ไปตั้งเป็น ตำบลบ้านช้าง

**การแบ่งเขตการปกครอง**

**การปกครองส่วนภูมิภาค**
พื้นที่ตำบลกื้ดช้างประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 5,620 คน แบ่งเป็นชาย 2,876 คน หญิง 2,744 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 6 ในอำเภอแม่แตง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ตำบลกื้ดช้างเดิมมีฐานะเป็นสภาตำบลกื้ดช้าง ในปี พ.ศ. 2516 ต่อมาปี พ.ศ. 2538 สภาตำบลกื้ดช้างมี 13 หมู่บ้าน พื้นที่ 306.25 ตารางกิโลเมตร ประชากร 4,887 คน และ 1,201 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลกื้ดช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกื้ดช้าง

**อ้างอิง**
กื้ดช้าง
กื้ดช้าง
วัดแสงสรรค์

วัดแสงสรรค์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี
วัดแสงสรรค์ เดิมชื่อ วัดแสงสวรรค์ สร้างขึ้นเมื่อ พ.ศ. 2430 โดยพระยาศรีสรราชพร้อมด้วยท่านผู้หญิงแสงสรราช เป็นผู้ถวายที่ดิน และดำเนินการสร้างวัด เพราะเห็นว่าประชาชนในท้องที่นี้ไม่มีวัดที่จะบำเพ็ญกุศล โดยได้ตั้งชื่อวัดเป็นเกียรติแก่ผู้สร้าง ได้รับพระราชทานวิสุงคามสีมาครั้งหลังเมื่อวันที่ 21 กุมภาพันธ์ พ.ศ. 2523
ในสมัยพระอธิการปลั่ง อุตตโม เป็นเจ้าอาวาส ได้สร้างกุฏิ ศาลาการเปรียญ และอุโบสถ รวมถึงจัดตั้งโรงเรียนประชาบาลขึ้นที่วัด ต่อมาพระครูทองพูน ภูริปญโญ ได้รับตำแหน่งเจ้าอาวาสเมื่อวันที่ 1 ธันวาคม พ.ศ. 2505 ได้ทำการสร้างหอสวดมนต์ ศาลาการเปรียญขึ้นใหม่กุฏิสงฆ์แบบทรงไทย สร้างอุโบสถขึ้นใหม่ เนื่องจากหลังเก่าชำรุดทรุดโทรมมาก ต่อมาพระครูอนุกูลธัญกิจ จนทสาโร ได้รับแต่งตั้งเป็นเจ้าอาวาสในปี พ.ศ. 2550 ได้ทำการสร้างอาคารอเนกประสงค์ ลานกีฬา ลานจอดรถอเนกประสงค์ ก่อสร้างกำแพงรอบวัดด้านใต้และด้านเหนือ ศาลาบำเพ็ญกุศล และเขื่อนหน้าวัด
ปูชนียวัตถุที่สำคัญของวัดคือ พระพุทธรูปปางห้ามญาติ 1 องค์ เป็นพระพุทธรูปที่ศักดิ์สิทธิ์ มีประชาชนเลื่อมใสศรัทธา

**อ้างอิง**
แสงสรรค์
วัดเจริญสุขาราม (จังหวัดสมุทรสาคร)

วัดเจริญสุขาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางกระเจ้า อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 44 ไร่ มีที่ธรณีสงฆ์ จำนวน 1 แปลง เนื้อที่ 4 ไร่ 1 งาน 40 ตารางวา

**ประวัติ**
วัดเจริญสุขารามสร้างเมื่อ พ.ศ. 2435 โดยตระกูลปั้นอุดมและตระกูลมิลาวรรณได้ยกที่ดินถวายให้วัด จำนวน 5 ไร่ เพื่อสร้างสำนักสงฆ์ชื่อ วัดบางไผ่เตี้ย ตั้งชื่อวัดตามสภาพชุมชนที่ชาวบ้านอยู่อาศัยที่มีกอไผ่เตี้ย ๆ ขึ้นอยู่เป็นจำนวนมาก ต่อมาภายหลังหลวงพ่อแง อดีตเจ้าอาวาส ได้เปลี่ยนชื่อเป็นทางการว่า "วัดเจริญสุขาราม" ซึ่งหมายถึง "เติบโตแบบพอดีพองาม"
ในสมัยพระอาจารย์กั่ง เป็นเจ้าอาวาส ได้ทำการก่อสร้างเสนาสนะขึ้นเป็นอาคารไม้มุงจาก จนพระอธิการสมาน สุทธิวโส มาปกครองวัด ได้ก่อสร้างเสนาสนะขึ้นใหม่และต่อเติมเสนาสนะที่ยังก่อสร้างค้างอยู่ วัดได้รับพระราชทานวิสุงคามสีมา เมื่อ พ.ศ. 2491

**อาคารเสนาสนะ**
อุโบสถโบราณสร้างด้วยไม้สักทั้งหลัง หลวงพ่อสาย อดีตเจ้าอาวาส ให้อนุรักษ์ไว้ถึงแม้อุโบสถจะถูกน้ำท่วมเป็นประจำ ต่อมาท่านจึงได้ทำการยกอุโบสถสูงขึ้นให้พ้นน้ำ โดยใช้วิธีดีดยกพระอุโบสถขึ้นมา เมื่อยกอุโบสถแล้วปรากฏว่า มีพื้นที่ข้างล่างของอุโบสถว่าง จึงทำเป็นที่สำหรับให้สาธุชนเดินลอดอุโบสถ เพราะเชื่อว่าการเดินลอดโบสถ์จะเป็นการขับสิ่งอัปมงคล
ศาลาการเปรียญ กว้าง 40 เมตร ยาว 80 เมตร สร้างเมื่อ พ.ศ. 2526 เป็นอาคารไม้ กุฏิสงฆ์ จำนวน 6 หลัง เป็นอาคารครึ่งตึกครึ่งไม้ วิหาร กว้าง 7 เมตร ยาว 14 เมตร เป็นอาคารไม้ และศาลาอเนกประสงค์ กว้าง 6 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก

**รายนามเจ้าอาวาส**
 พระครูภาวนาโกศล (โกศล ปาสาธิโก) พ.ศ. 2449–2497- พระครูชัชวาล จนทรสี พ.ศ. 2498–2524- พระอธิการสมาน สุทธิวโส พ.ศ. 2524–2542- พระครูสาครสุธรรมาภรณ์ (สาย สุธมฺโม) พ.ศ. 2542–2561
*พระมหาบุญช่วย สุธีรสีโล พ.ศ. 2561–ปัจจุบัน

**อ้างอิง**
เจริญสุขาราม
เจริญสุขาราม
วัดเหมืองใหม่

วัดเหมืองใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

**ประวัติ**
วัดเหมืองใหม่เป็นวัดโบราณเช่นเดียวกับวัดอื่น ๆ ในบริเวณใกล้เคียง กรมการศาสนาระบุว่าสร้างวัดเมื่อ พ.ศ. 2300 และได้รับพระราชทานวิสุงคามสีมาในปีเดียวกัน พระบาทสมเด็จพระจุลจอมเกล้าเจ้าอยู่หัว พระราชทานสิ่งของต่าง ๆ แก่พระครูวิมลเกียรติมุนี (บ้าน) เจ้าอาวาสวัดเหมืองใหม่ และเป็นเจ้าคณะจังหวัดราชบุรี ในสมัยนั้น วัดนี้เคยได้รับพระราชทานพระกฐินหลวงด้วย
ที่มาของชื่อวัด มีเรื่องเล่าว่า มีกษัตริย์องค์หนึ่งจะสร้างเมืองใหม่ที่นี่ ในการทำพิธีฝังเสาหลักเมือง ไม่สามารถหาปลาตะเพียน ปลาเทโพจากแม่น้ำอ้อมได้ ถือว่าไม่เป็นมงคล จึงเลิกล้มความคิดที่จะสร้างเมืองที่แม่น้ำอ้อมนี้ จึงอพยพไปสร้างที่อื่น ภายหลังมีการสร้างวัดบริเวณนี้ จึงเรียกว่า วัดเมืองใหม่ ต่อมาเพี้ยนมาเป็น "วัดเหมืองใหม่"

**อาคารเสนาสนะ**
อุโบสถอาคารก่ออิฐถือปูนทรงสี่เหลี่ยมผืนผ้า หลังคาทรงทึบตัน หลังคามุงกระเบื้องลดชั้น 2 ชั้น ไม่มีช่อฟ้าใบระกาหางหงส์ เจดีย์ใหญ่มิได้บรรจุอัฐิ ก่ออิฐถือปูนย่อมุมไม้สิบสอง ตั้งอยู่บนฐานขนาดใหญ่ มีกำแพงแก้วเตี้ย ๆ ล้อมรอบ ที่มุมกำแพงแก้วมีเจดีย์ย่อมุมไม้สิบสองขนาดเล็กอยู่ทั้งสี่มุม ศาลาการเปรียญอาคารไม้สองชั้น หลังคาเครื่องไม้มุงกระเบื้อง ช่อฟ้าใบระกาหางหงส์ปูนปั้น หน้าบันไม้แกะสลักลวดลายพันธุ์พฤกษา 
โบราณวัตถุที่สำคัญ คือ ธรรมาสน์ไม้ทรงมณฑป ฐานฉลุลายประดับกระจกหลังคาซ้อนกันเป็นชั้น ๆ มีสภาพชำรุด พระประธานในอุโบสถ ของเก่าคู่มากับวัด เป็นพระปูนปั้นปางมารวิชัย พระพุทธรูปโบราณในวิหาร เป็นพระศิลาแดง และมีสิ่งของพระราชทานจากพระบาทสมเด็จพระจุลจอมเกล้าเจ้าอยู่หัว ได้แก่ พระไตรปิฎก พระบรมฉายาลักษณ์ ธรรมาสน์ 3 ธรรมาสน์

**อ้างอิง**
เหมืองใหม่
หมวดหมู่:โบราณสถานในจังหวัดสมุทรสงคราม
วัดเพรางาย

วัดเพรางาย เพฺรา-งาย เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านนาหลวง ตำบลหนองเพรางาย อำเภอไทรน้อย จังหวัดนนทบุรี มีที่ดินตั้งวัดเนื้อที่ 22 ไร่ ปัจจุบันพระครูนนทบวรศาสนกิจ (บวรภัค ฐานวโร) ดำรงตำแหน่งเจ้าอาวาส
วัดเพรางายได้รับอนุญาตสร้างวัดเมื่อ พ.ศ. 2468 ได้ชื่อว่า "วัดเพรางาย" ตามชื่อตำบลที่ตั้งวัด แต่ชาวบ้านนิยมเรียกว่า วัดตาเพ็ชร คงเป็นเพราะผู้สร้างมีชื่อว่า "เพ็ชร" วัดได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 15 มกราคม พ.ศ. 2511
อาคารและเสนาสนะสำคัญได้แก่ อุโบสถ กว้าง 7.09 เมตร ยาว 23.50 เมตร สร้างเมื่อ พ.ศ. 2508  โดยพระอธิการบุญนาค ปวโร เป็นอาคารคอนกรีตเสริมเหล็กลักษณะทรงไทย กุฏิสงฆ์ (ตึกกองแก้วเพิ่มสุข) กุฏิสงฆ์ทรงไทย หอระฆัง ศาลาเอนกประสงค์ (ศาลากองแก้วร่วมมิตรอุทิศผล) (ศาลาประชาร่วมใจ) หอฉันคอนกรีตเสริมเหล็ก ศาลาการเปรียญคอนกรีตเสริมเหล็กทรงไทย 2 ชั้น มีหอสวดมนต์และศาลาการเปรียญหลังเก่า สร้างเมื่อ พ.ศ. 2470 
ปูชนียวัตถุที่สำคัญของวัดเพรางายมี พระพุทธทีปฏิมากรณ์ เนื้อโลหะ ปางมารวิชัย พระประธานในอุโบสถ เนื้อโลหะ สร้างเมื่อปี 2507 โดยพระครูนนทปรีชา (เปลี่ยน ชุตินฺธโร) วัดละหาร หลวงพ่อสมปรารถนาพระพุทธรูปหน้าอุโบสถ เนื้อโลหะ ปางมารวิชัย สร้างเมื่อปี 2510 หลวงพ่อสัมฤทธิ์ เนื้อโลหะสัมฤทธิ์ ปางประทานพร ประดิษฐานอยู่ภายในศาลาหลวงปู่เฉื่อย สร้างเมื่อปี 2563 รูปเหมือนหลวงปู่เฉื่อย อดีตเจ้าอาวาสวัดเพรางายรูปที่ 4 เนื้อโลหะ สร้างโดยพระครูบวรนนทการ และครอบครัวพิมพา เมื่อปี 2534 ปัจจุบันประดิษฐานอยู่ภายในศาลาหลวงปู่เฉื่อย รูปเหมือนพระครูบวรนนทการ(บุญนาค ปวโร) อดีตเจ้าอาวาสวัดเพรางายรูปที่ 9 เนื้อโลหะ สร้างโดยพระครูนนทบวรศาสนกิจและคณะศิษย์พระครูบวรนนทการ สร้างเมื่อปี 2558 ประดิษฐานอยู่ภายในศาลาหลวงปู่เฉื่อย และอัฐิพระอธิการเพ็ง อัฐิพระครูบวรนนทการ ประดิษฐานอยู่ภายในศาลาการเปรียญหลังเก่า

**รายนามเจ้าอาวาส**
 พระอธิการจีน พ.ศ. 2468–2470- พระอธิการเฉย พ.ศ. 2470–2473- พระอธิการจันทร์ พ.ศ. 2473–2475- พระอธิการเฉื่อย พ.ศ. 2475–2478- พระอธิการพรหม พ.ศ. 2478–2483- พระอธิการบาง พ.ศ. 2483–2490- พระอธิการเพ็ง พ.ศ. 2490–2500- พระมหาจันทร์ พ.ศ. 2500–2505- พระครูบวรนนทการ (บุญนาค ปวโร) พ.ศ. 2505–2556- พระครูนนทบวรศาสนกิจ (บวรภัค ฐานวโร) พ.ศ. 2556–ปัจจุบัน

**อ้างอิง**
เพรางาย
วัดโพธิ์ทองล่าง

วัดโพธิ์ทองล่าง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 4 ไร่ 3 งาน 20 ตารางวา
วัดโพธิ์ทองล่างตั้งวัดเมื่อ พ.ศ. 2319 เล่ากันว่าในช่วงสงครามการเสียกรุงศรีอยุธยาครั้งที่ 2 เมื่อ พ.ศ. 2310 มีคหบดีนำทรัพย์สมบัติมาฝังไว้ระหว่างต้นโพธิ์กับต้นทองหลาง จนชาวบ้านมาขุดพบจึงได้นำสมบัตินั้นออกขายและนำเงินจากทรัพย์นั้นมาสร้างวัด มีชื่อว่า วัดโพธิ์ทองหลาง ต่อมาเรียกเพี้ยนมาเป็น "วัดโพธิ์ทองล่าง" วัดได้รับพระราชทานวิสุงคามสีมาเมื่อ พ.ศ. 2328
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2523 ศาลาการเปรียญ สร้างเมื่อ พ.ศ. 2508 เป็นอาคารคอนกรีตเสริมเหล็กทรงไทยช่อฟ้าใบระกา 2 ชั้น ภายในประดิษฐานพระประธานปางมารวิชัย สร้างเมื่อ พ.ศ. 2500 หอสวดมนต์ สร้างเมื่อ พ.ศ. 2529 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารตึกครึ่งไม้ครึ่งและอาคารคอนกรีตเสริมเหล็ก วิหาร สร้างเมื่อ พ.ศ. 2544 เป็นอาคารคอนกรีตเสริมเหล็ก และศาลาอเนกประสงค์ สร้างเมื่อ พ.ศ. 2544 เป็นอาคารคอนกรีตเสริมเหล็ก นอกจากนั้นยังมีโครงการจัดสร้างพระเจดีย์บรรจุพระบรมธาตุและอัฐิธาตุบูรพาจารย์
ปูชนียวัตถุสำคัญคือ รูปหล่ออดีตเจ้าอาวาส 2 รูป คือ หลวงปู่เชย จนฺสิริ และหลวงปู่ใจ หล่อด้วยทองเหลือง รูปหล่อหลวงปู่สุข เกสโร วัดปากคลองมะขามเฒ่า หล่อด้วยทองเหลือง พระพุทธรูปปางมารวิชัย จีวรลายดอกพิกุล สมัยรัตนโกสินทร์ตอนต้น และพระพุทธรูปปางห้ามสมุทร จีวรลายดอกพิกุล สมัยรัตนโกสินทร์ตอนต้น

**อ้างอิง**
โพธิ์ทองล่าง
จอมลุยทะเลคลั่ง

จอมลุยทะเลคลั่ง (Umizaru; ความหมาย: "ลิงทะเล") เป็นมังงะของชูโฮ ซะโต ซึ่งจัดทำโดยโชงากูกังในวีคลียังซันเดย์ตั้งแต่ ค.ศ. 1998 ถึง 2001 โยอิชิ โคโมริ ได้รับเครดิตจากแนวคิดดั้งเดิมของซีรีส์นี้ และเขายังทำการวิจัยเพื่อทำให้ซีรีส์มีความน่าเชื่อถือมากขึ้น
ซีรีส์นี้เน้นไปที่ตัวละครเอกที่ชื่อเซนซากิ ไดสุเกะ ผู้เป็นเจ้าหน้าที่ในหน่วยยามฝั่งญี่ปุ่น และบอกเล่าเรื่องราวของการช่วยเหลือเรืออัปปาง รวมถึงเหตุการณ์อื่น ๆ ที่หน่วยยามฝั่งมีบทบาท ซึ่งโครงเรื่องในซีรีส์มาจากเหตุการณ์และอุบัติเหตุที่เกิดขึ้นจริงในขณะที่กำลังเขียนมังงะ (คล้ายกับแท็กไลน์ "ฉีกจากพาดหัวข่าว" ที่ซีรีส์ลอว์แอนด์ออร์เดอร์ต่าง ๆ ใช้)
มังงะดังกล่าวได้รับการดัดแปลงเป็นรายการพิเศษความละเอียดสูงของเอ็นเอชเคสองภาค, ภาพยนตร์สี่ภาค และซีรีส์ละครหนึ่งภาค

**อ้างอิง**

**แหล่งข้อมูลอื่น**
 4112
หมวดหมู่:มังงะชุด

หมวดหมู่:ละครโทรทัศน์ญี่ปุ่น
หมวดหมู่:การ์ตูนญี่ปุ่นแนวเซเน็ง
รายชื่อสายการบินในประเทศศรีลังกา

นี่คือรายชื่อสายการบินที่ให้บริการในประเทศศรีลังกา

**สายการบินประจำ**

**สายการบินเช่าเหมาลำ**

**สายการบินขนส่งสินค้า**

**อ้างอิง**
ศรีลังกา
วัดบางขุด

วัดบางขุด เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ มีที่ธรณีสงฆ์ จำนวน 2 แปลง เนื้อที่ 30 ไร่ 
วัดบางขุดตั้งเมื่อ พ.ศ. 2420 ชาวบ้านบริเวณนั้นทำนาเกลือ เมื่อถึงวันพระหรือเทศกาลต่าง ๆ จะไปทำบุญ วัดก็อยู่ห่างไกลมาก จึงปรึกษาและสร้างสำนักสงฆ์ขึ้นมาและให้ชื่อว่า วัดบางคลองขุด ต่อมาเปลี่ยนมาเป็น "วัดบางขุด" วัดได้รับพระราชทานวิสุงคามสีมา เมื่อวันที่ 27 สิงหาคม พ.ศ. 2544 เขตวิสุงคามสีมา กว้าง 25 เมตร ยาว 40 เมตร เมื่อปี พ.ศ. 2559 ได้ขุดพบพระพุทธรูป ปางมารวิชัย หน้าตักกว้าง 9 นิ้ว สูง 13 นิ้ว และพระพุทธรูปปางประทานพร ขนาดสูง 16 นิ้ว ที่บริเวณข้างโบสถ์ จำนวน 2 องค์ ปัจจุบันเก็บไว้ที่อุโบสถ
อาคารเสนาสนะที่สำคัญ ได้แก่ อุโบสถ กว้าง 25 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้น ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2520 เป็นอาคารไม้ 2 ชั้น หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 13 หลัง เป็นอาคารไม้ วิหาร กว้าง 8 เมตร ยาว 15 เมตร เป็นอาคารคอนกรีตเสริมเหล็ก สร้างเมื่อ พ.ศ. 2529 ศาลาอเนกประสงค์ กว้าง 15 เมตร ยาว 20 เมตร สร้างเมื่อ พ.ศ. 2511 เป็นอาคารไม้ ชั้นเดียว และศาลาบำเพ็ญกุศล จำนวน 1 หลัง สร้างด้วยไม้

**รายนามเจ้าอาวาส**
 พระเป๋- พระอิน- พระโพธิ- พระกรุด- พระสอน- พระติ๋ง- พระครูศรีสมุทรเขต - พระครูเกษมธรรมสาคร- พระครูชัยมงคลสาคร

**อ้างอิง**
บางขุด
บางขุด
โนรานีซา อีดริซ

โนร์ อานีซา บินตี ฮาจี อีดริซ (Nor Aniza binti Haji Idris) หรือ โนรานีซา อีดริซ (Noraniza Idris) เป็นนักร้องหญิงชาวมาเลเซีย เธอได้รับสมญานามในประเทศว่า ราชินีเพลงป็อป เธอมีชื่อเสียงอย่างดีในแนวเพลง อีรามามาเลเซีย ซึ่งเป็นการนำแนวดนตรีพื้นเมืองมาผสมผสานกับเพลงป็อปแถบตะวันตก เนื้อหาเพลงของเธอส่วนใหญ่มีพื้นฐานมาจากดนตรีมลายูดั้งเดิม เพลงของเธอที่เป็นรู้จักและมีชื่อเสียงทั้งในประเทศมาเลเซียและประเทศเพื่อนบ้าน เช่น ดีกีร์ปูเตอรี (นำทำนอง ลิเกบารัต อันเป็นดนตรีพื้นบ้านมาประยุกต์) เป็นต้น

**ประวัติ**
เธอเกิดเมื่อวันที่ 27 สิงหาคม พ.ศ. 2511 ที่รัฐยะโฮร์ เริ่มเข้าสู่วงการบันเทิงและเริ่มร้องเพลงจากการชนะเลิศการประกวดร้องเพลงทางสถานีวิทยุโทรทัศน์แห่งมาเลเซีย เมื่อ พ.ศ. 2528

**ชีวิตส่วนตัว**
เธอสมรสครั้งแรกกับโมฮามัด เฟาซี อะฮ์มัด ตาจุดดีน ซึ่งเป็นนักร้องเมื่อวันที่ 31 มีนาคม พ.ศ. 2531 ต่อมาทั้งคู่ได้หย่ากันในปี พ.ศ. 2549 และเธอสมรสใหม่แบบไม่เปิดเผยในปี พ.ศ. 2551 กับนักธุรกิจคนหนึ่ง แต่ก็ได้หย่าขาดกันหลังสมรสเพียง 45 วัน หลังจากนั้น เธอจึงสมรสครั้งที่สาม กับหนุ่มหม้ายจากสิงคโปร์ ในช่วงปลายเดือนกันยายน พ.ศ. 2554

**ผลงานเพลง**

**สตูดิโออัลบั้ม**
 2540 - อาลาดนดัง- 2541 - มัชฮูร์- 2542 - เบอกาบา- 2543 - อิกตีรัฟ- 2545 - เอารา- 2547 - ซาโวะมาตัง

**ผลงานการแสดง**
 2531 - ซายังอีบู

**อ้างอิง**

**แหล่งข้อมูลอื่น== -  date=2016-10-08 - NoranizaIdrisOfficial- noraniza_idris
หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นักร้องชาวมาเลเซีย
หมวดหมู่:บุคคลจากรัฐยะโฮร์
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
โอสการ์ มิงเกซา

โอสการ์ มิงเกซา การ์ซิอา (Óscar Mingueza García; เกิด 13 พฤษภาคม ค.ศ. 1999) เป็นนักฟุตบอลชาวสเปน ปัจจุบันลงเล่นให้กับเซลตาบิโก สโมสรในลาลิกา และทีมชาติสเปน โดยเขาลงเล่นได้ทั้งตำแหน่งเซ็นเตอร์แบ็ก แบ็กซ้าย และแบ็กขวา

**สโมสรอาชีพ**
มิงเกซาเกิดในซันตาปาร์แปตูอาดามูกอดา บาร์เซโลนา แคว้นกาตาลุญญา เขาเข้าร่วมสถาบันฝึกฟุตบอลลามาซิอาของสโมสรฟุตบอลบาร์เซโลนา ใน ค.ศ. 2007 ต่อมาใน ค.ศ. 2018 เขาพาทีมเยาวชน ทีมอา ของบาร์เซโลนา คว้าแชมป์ยูฟ่ายูธลีกได้สำเร็จ ก่อนที่เขาจะถูกดึงไปเล่นกับทีมชุดเบที่ลงเล่นอยู่ในเซกุนดาดิบิซิออน เบ
มิงเกซาได้ลงเล่นกับทีมชุดใหญ่ของบาร์เซโลนาในวันที่ 24 พฤศจิกายน ค.ศ. 2020 ในการแข่งขันยูฟ่าแชมเปียนส์ลีก รอบแบ่งกลุ่ม พบกับดือนามอกือยิวที่สนามโอลิมปิสกีเนชันแนลสปอตส์คอมเพล็กซ์ ในตำแหน่งเซ็นเตอร์แบ็กแทนที่ฌาราร์ต ปิเก ซึ่งมีอาการบาดเจ็บ ในนัดนี้บาร์เซโลนาชนะไปด้วยคะแนน 4–0 อีกห้าวันถัดมา เขาได้ลงเล่นลาลิกานัดแรกในเกมที่พบกับโอซาซูนาที่สนามกัมนอว์ ช่วยให้ทีมเอาชนะไปด้วยคะแนน 4–0 ในวันที่ 16 มีนาคม ค.ศ. 2021 เขาทำประตูแรกให้กับทีมในเกมที่พวกเขาเอาชนะอูเอสกา 4–1 ในนาทีที่ 53 ในลีกที่กัมนอว์ ในวันที่ 10 เมษายน ปีเดียวกัน เขาทำประตูที่สองในอาชีพของเขาในเอลกลาซิโกในนาทีที่ 60 แต่สุดท้ายทีมของเขาแพ้ให้กับเรอัลมาดริด 2–1 ในอีก 7 วันถัดมาเขาได้ลงเล่นในนัดชิงชนะเลิศของฟุตบอลโกปาเดลเรย์ที่ลาการ์ตูฆา พบกับอัตเลติกบิลบาโอ โดยบาร์เซโลนาเอาชนะไปด้วยคะแนน 0–4 ทำให้มิงเกซาคว้าแชมป์แรกในระดับอาชีพได้สำเร็จ

**ระดับทีมชาติ**
มิงเกซาได้รับโอกาสให้เป็นส่วนหนึ่งของทีมชาติสเปน รุ่นอายุไม่เกิน 21 ปี เพื่อแข่งขันชิงแชมป์ยุโรป ใน ค.ศ. 2021 ในรอบแบ่งกลุ่มในเดือนมีนาคมเขาได้ลงเล่น 1 นัด โดยพบกับอิตาลี ทั้งสองทีมเสมอกันที่ 0–0 เขาได้รับใบแดงและถูกไล่ออกจากสนามในนาทีที่ 87 และได้ลงเล่นอีกสองนัดในรอบแพ้คัดออกในเดือนมิถุนายน โดยทีมของเขาแพ้ให้กับโปรตุเกส 0–1 ที่มารีบอร์

**เกียรติประวัติ**
บาร์เซโลนา
*โกปาเดลเรย์: 2020–21
*ยูฟ่ายูธลีก: 2017–18

**อ้างอิง**

**แหล่งข้อมูลอื่น**
20977
หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวกาตาลา
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นเซลตาเดบิโก
หมวดหมู่:นักฟุตบอลทีมชาติสเปน รุ่นอายุไม่เกิน 21 ปี
หมวดหมู่:นักฟุตบอลในโอลิมปิกฤดูร้อน 2020